**Victor Morozoff**, best kjent som **Vic Morrow** (1929–1982) var en amerikansk skuespiller kjent fra en rekke filmroller.

Karriere
--------

Morrow ble født i bydelen The Bronx i New York. Han droppet ut av High school i en alder av 17 for å verve seg til US Navy.

Morrow hadde sin første filmrolle i ungdomsfilmen *Vend dem ikke ryggen* (1955). I denne spilte han rollen som den kriminelle eleven Artie West. Året etter hadde han en birolle i westernfilmen *Hyllest til en ond mann*. Etter det fulgte fremtredende roller i filmer som *King Creole* (1958), *Target: Harry* (1969), *Dirty Mary Crazy Larry* (1974), *Bjørnegjengen* (1976), *The Evictors* (1979), *Great White* (1981) og *Twilight Zone: The Movie* (1983). Ham omkom under innspillingen av sistnevnte. 

Morrow tv-debuterte i 1956 i en episode av *The Millionaire* (1956). Fra 1962 til 1967 hadde han en fast rolle i serien *Combat!* og i den kortlivede serien *B.A.D. Cats* (1980). Han hadde ut over dette gjesteopptredener i kjente serier som blant annet *Alfred Hitchcock Presents* (1957), *The Rifleman* (to episoder, 1958–1959), *Bonanza* (to episoder, 1960–1961), *Hawaii Five-O* (1971), *Mannix* (1971), *The F.B.I.* (to episoder, 1971–1973), *McCloud* (1972), *Ironside* (1972), *Mission: Impossible* (1972), *The Streets of San Francisco* (1973), *Police Story* (1973–1974), *Charlie's Angels* (to episoder, 1978–1980), *Magnum, P.I.* (1981) og *Fantasy Island* (1982). Han medvirket også i miniserier som *Captains and the Kings* (1976), *Røtter* (1977) og *The Seekers* (1979), samt i en rekke tv-filmer, deriblant *Travis Logan, D.A.* (1971), *Den sterkes rett* (1972), *The* *Weekend Nun* (1972), *The California Kid* (1974), *Nightmare* (1974), og *The Night That Panicked America* (1975). 

Han hadde både regi, manus og var produsent på den mindre kjente filmen *Deathwatch* (1965). I tillegg hadde han regi på noen episoder av *Combat!* hvor han selv spilte en rolle.

Familie
-------

Morrow hadde to barn med skuespillerinnen Barbara Turner, deriblant skuespilleren Jennifer Jason Leigh.

Dødsfall
--------

Morrow døde i en ulykke i 1982, som skjedde under innspillingen av grøsseren *Twilight Zone: The Movie*. Han og to mindre barn, som han holdt i armene, ble truffet av rotorbladene på et styrtende helikopter. Regissør John Landis ble tiltalt for uaktsomt drap, men frikjent i 1987.

Referanser
----------

1. 1 2   Gemeinsame Normdatei, besøkt 29. april 2014[Hentet fra Wikidata]
2. 1 2   filmportal.de, Filmportal-ID 1a0383113ec34d538702cda9b8add27a, besøkt 9. oktober 2017[Hentet fra Wikidata]
3. 1 2   Find a Grave, Find a Grave 1902, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6vt67hr, besøkt 9. oktober 2017[Hentet fra Wikidata]
5. ↑   Autorités BnF, data.bnf.fr, besøkt 10. oktober 2015[Hentet fra Wikidata]
6. ↑  «For Jennifer Jason Leigh, Fast Times Are Slowed by Personal Tragedy». *PEOPLE.com* **(engelsk)**. Besøkt 22. september 2021.
7. ↑  Vic Morrow bio hos Yahoo! movies
8. ↑  The Twilight Zone Tragedy Arkivert 2. mars 2014 hos Wayback Machine. hos trutv.com

Eksterne lenker
---------------

* (en) Vic Morrow på Internet Movie Database Rediger på Wikidata

* (sv) Vic Morrow i Svensk Filmdatabas Rediger på Wikidata

* (da) Vic Morrow på Filmdatabasen Rediger på Wikidata

* (da) Vic Morrow på Scope Rediger på Wikidata

* (fr) Vic Morrow på Allociné Rediger på Wikidata

* (en) Vic Morrow på AllMovie Rediger på Wikidata

* (en) Vic Morrow hos Turner Classic Movies Rediger på Wikidata

* (en) Vic Morrow hos Rotten Tomatoes Rediger på Wikidata

* (en) Vic Morrow hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** MusicBrainz
 |